EkBass/fiwiki-20250220-pages-articles huggingface dataset:
Harry Grey

Herschel Goldberg, kirjailijanimi Harry Grey (2. marraskuuta 1901, Odessa, Venäjä (nykyinen Ukraina) – lokakuu 1980), oli yhdysvaltalainen kirjailija. Hänen ensiteoksensa, osin todellisuuspohjaiset muistelmat The Hoods (1952), kuuluu harvoihin todellisten rikollisten kirjoittamiin omaelämäkertoihin. The Hoodsin jälkeen Grey kirjoitti vielä kaksi kirjaa, Call Me Duke (1955) ja Portrait of a Mobster (1958), jotka nekin perustuvat hänen rikollisen elämänsä kokemuksiin, mutta niiden menestys oli vähäisempi. The Hoods on Sergio Leonen ohjaaman elokuvan Suuri gangsterisota käsikirjoituksen pohjana. Elokuvan pääroolissa on Robert De Niro. ==Elämänvaiheet== Greyn oikea nimi on Herschel Goldberg. Hänen vanhempansa olivat Israel ja Celia Goldberg, joiden mukana hän muutti Yhdysvaltoihin 1905. Häneltä jäi koulunkäynti seitsemään luokkaan. Hänen veljensä oli New York Postin kolumnisti ja ruokakirjoittaja Hyman Goldberg, joka kirjoitti useita kirjoja, muun muassa Our Man in the Kitchen, johon on koottu hänen kolumnistaan ”Prudence Penny”. Goldbergin isä sairastui 1912 vakavasti ja joutui sairaalaan leikkaukseen. Isän ollessa sairaalassa Celia alkoi valmistaa ruokaa lähiseudun miehille, jotka kokosivat rahaa saadakseen perheensä Euroopasta Amerikkaan. Kun Israel pääsi sairaalasta, Celian yritystoiminta oli jo menestyvää, ja niin Israel perusti ravintolan. Apuna siellä olivat kaikki perheen lapset, myös Harry ja Hyman. Goldberg avioitui vuonna 1932 Mildred Beckeromin kanssa, ja he saivat kolme lasta. Jouduttuaan sairaalaan onnettomuuden vuoksi ollessaan viisissäkymmenissä Harry päätti kirjoittaa 1920- ja 1930-luvun elämästä ja New Yorkin liike-elämää hallinneista rikollisjärjestöistä. Varjellakseen itseään ja perhettään hän käytti nimeä Harry Grey. Goldberg kuoli lokakuussa 1980 vähän ennen kuin elokuvan Suuri gangsterisota kuvaukset käynnistyivät. Harryn poika Simeon rahoitti isälleen joulukuussa 1999 ”Golden Palm Starin” Palm Springsin kävelykadulle Palm Springs Walk of Starsille. Tähti on omistettu Harry ”Noodles” Greylle.Palm Springs Walk of Stars dedication . (PDF) Palm Springs Walk of Stars: By Date Dedicated . (PDF) ==Teokset== * The Hoods (1952) * Call Me Duke (1955) * Portrait of a Mobster (1958) ==Lähteet== ==Aiheesta muualla== * Luokka:Yhdysvaltalaiset rikoskirjailijat Luokka:Yhdysvaltalaiset rikolliset Luokka:Vuonna 1901 syntyneet Luokka:Vuonna 1980 kuolleet
Zirkoniumkarbidi

Zirkoniumkarbidi (ZrC) on epäorgaaninen yhdiste ja zirkoniumin karbidi. Yhdiste on erittäin kovaa ja kuumuudenkestävää ainetta, minkä vuoksi sitä käytetään näitä ominaisuuksia vaativissa sovelluksissa. == Rakenne ja ominaisuudet == Zirkoniumkarbidi kuuluu niin kutsuttuihin välisijayhdisteisiin: hiiliatomit sijaitsevat zirkoniumin metallihilan oktaedrisissä välisijoissa. Zirkoniumkarbidi ei ole stoikiometrinen yhdiste, vaan sen koostumus vaihtelee tyypillisesti välillä ZrC0,6-ZrC0,98, ja sitä voidaankin pitää kiinteänä liuoksena. Aine on hyvin kovaa ja haurasta, ja sen sulamispiste on 3 540 °C. Se ei liukene veteen eikä vesi hydrolysoi sitä. Zirkoniumkarbidi sen sijaan liukenee väkevään rikkihappoon ja väkevään vetyfluoridiin, jos läsnä on hapettavia ioneja, kuten nitraatteja tai peroksideja. Zirkoniumkarbidi on inertti tavallisissa lämpötiloissa ja reagoi vain halogenidien kanssa yli 250 °C:n lämpötilassa ja hapettimien läsnä ollessa se reagoi zirkoniumdioksidiksi yli 700 °C:n lämpötilassa. Monien muiden välisijayhdisteiden tavoin zirkoniumkarbidi johtaa sähköä.Ralph H. Nielsen, James H. Schlewitz & Henry Nielsen : Zirconium and Zirconium Compounds, Kirk-Othmer Encyclopedia of Chemical Technology, John Wiley & Sons, New York, 2013. Viitattu 17.05.2013Ralph H. Nielsen & Gerhard Wilfing: Zirconium and Zirconium Compounds, Ullmann's Encyclopedia of Industrial Chemistry, John Wiley & Sons, New York, 2010. Viitattu 17.05.2013 == Valmistus ja käyttö == Tyypillisesti zirkoniumkarbidia tuotetaan zirkoniumdioksidista tai zirkoniumsilikaatista kuumentamalla niitä hiilimustan eli hienojakoisen hiilen kanssa inertissä ilmakehässä tai alipaineessa noin 1 500 °C:n lämpötilassa. Toinen tapa valmistaa yhdistettä on zirkonium(IV)kloridin ja metaanin välisellä reaktiolla vetyilmakehässä 900-1 400 °C:n lämpötilassa. :ZrO2 \+ 2 C → ZrC + CO2 Zirkoniumkarbidia käytetään hionta-aineena, valmistettaessa hehkulamppujen hehkulankoja ja työkalujen pinnoitteena. Sitä on tutkittu myös ydinreaktorien rakennemateriaalina. Zirkoniumkarbidia voidaan käyttää myös komposiittina muiden metallikarbidien kanssa. == Lähteet == == Aiheesta muualla == *ChemBlink: Zirconium carbide Luokka:Karbidit Luokka:Zirkoniumyhdisteet
Moika (Batetskin piiri)

Moika () on maalaiskunta ja sen keskuskylä Novgorodin alueen Batetskin piirissä Venäjällä. Se sijaitsee Laukaanjoen varrella 25 kilometriä Batetskista itään. Kylässä on 352 ja kunnassa 1 600 asukasta (vuonna 2009)Korrektirovka, s. 14.. ==Maantiede ja asutus== Moikan kunnan pinta-ala on 646,06 neliökilometriä. Se rajoittuu pohjoisessa Leningradin alueeseen, idässä Novgorodin alueen Novgorodin ja etelässä Šimskin piireihin sekä lännessä Batetskin piirin Peredolskajan ja Batetskin kuntiin.Korrektirovka, s. 5–6. Pinta-alasta 77,8 % on metsää ja 16,9 % maatalousmaataKorrektirovka, s. 9.. Seutu kuuluu Ilmajärven alankoonKorrektirovka, s. 8.. Kunnan alueella virtaa LaukaanjokiKorrektirovka, s. 30.. Keskuskylän lisäksi kuntaan kuuluu 39 kylää: Bor, Borok, Dorogobuž, Dubrovka, Gastuhovo, Golešino, Grigorjevo, Hotobuži, Hrepljo, Jakovleva Gorka, Košelkovo, Krjutškovo, Kromy, Ljuboljady, Ljubunitsy, Lugsko, Marino, Mokritsy, Myselka, Nehino, Ogurkovo, Ostrov, Otšno, Podborovje, Pogost-Sabljo, Sabljo, Seredogoštš, Skatšeli, Terebenik, Tortšinovo, Tšornoje, Velegoštši, Vittsy, Volnaja Gorka, Volnoje Zagorje, Volnyje Kusoni, Voronino, Zaosje ja Žestjanaja Gorka. Asutuskeskuksista suurin on 365 asukkaan Volnaja Gorka.Korrektirovka, s. 14–15. Samanniminen maalaiskunta liitettiin Moikaan vuonna 2010. ==Liikenne, talous ja palvelut== Kunnan läpi kulkee Novgorodin ja Lugan välinen maantie ja rautatie. Kylistä on linja-autoyhteydet NovgorodiinKorrektirovka, s. 31.. Paikallisista elinkeinoista tärkein on maa- ja metsätalous (55 %)Korrektirovka, s. 19.. Kunnassa toimii maatalousyritys, elintarviketeollisuutta, hiekkalouhoksia sekä puunhankintaa ja -jalostusta harjoittavia pienyrityksiä. 47 % työvoimasta työskentelee kunnan ulkopuolellaKorrektirovka, s. 18.. Keskuskylän palveluihin kuuluvat lastentarha, peruskoulu, kulttuuritalo, kirjasto, lääkintäasema ja posti. Eräitä julkisia palveluja on myös Volnaja Gorkassa ja muissa kylissä.Korrektirovka, s. 26, 37. Vähittäiskaupasta vastaa piirin kulutusosuuskunta ja joukko yksityisyrittäjiä. ==Nähtävyydet== Seudulla sijaitsee useita muinaisia asuin- ja hautapaikkoja. Laukaajoen rannalla Borissa on muinaislinna. Rakennusmuistomerkkeihin kuuluvat 1800-luvun alussa pystytetyt Pogost-Sabljon ja Tšornojen kirkot.Korrektirovka, s. 11–13. ==Lähteet== * ===Viitteet=== ==Aiheesta muualla== * Moikan kunnan sivusto Luokka:Batetskin piirin kunnat Luokka:Novgorodin alueen kylät
Moika (täsmennyssivu)

Moika tarkoittaa seuraavia asioita: * Moika, Nevan suuhaara Pietarissa Venäjällä * Moika, maalaiskunta ja sen keskuskylä Novgorodin alueen Batetskin piirissä Venäjällä * Muikka (ven. Moika), Nevan sivujoki Leningradin alueen Kirovskin piirissä Venäjällä
Alaruokasen talo

Alaruokasen talo on Rovaniemellä keskustassa Kemijoen rantatörmällä sijaitseva peräpohjalaistalo. 1860-luvulla pystytetty talo on yksi vanhimmista rakennuksista Rovaniemellä. Alaruokasen talo on entisöity ja sitä käytetään erilaisten kokous- ja juhlatilaisuuksien pitopaikkana. == Alaruokasen talon historia == Alaruokasen talo on 1860-luvulla Aapo Frans Ruokasen harkkokiviperustalle rakentama yksikerroksinen asuintalo. Arkkitehtonisesti se edustaa peräpohjalaista talonpoikaisrakennusta. Talo säästyi tuholta vuonna 1944, kun saksalaisjoukot polttivat ja räjäyttivät yli 90 prosenttia Rovaniemen kauppalan rakennuksista. Metsäneuvos Jarl Sundqvistin silminnäkijän havainnon mukaan Alaruokasen talo säilyi, kun suomalaisjoukot saapuivat Ranuantietä Rovaniemen Ounaskosken itärannalle ja pyrkivät suojaamaan polttamattomia rakennuksia ampumalla. Hän seurasi kauppalan polttoa Pöyliövaaran rinteellä olleesta piilopirtistä. Alaruokasen talo on ollut asuttuna aina siihen saakka kunnes se siirtyi Rovaniemen kaupungille oston kautta vuonna 1991. == Tila == Ruokasen tila on yksi kolmesta kantatilasta, joiden maille Rovaniemen keskusta on rakennettu. Alaruokasen talo on suojattu asemakaavalla. Rakennuksella on rakennus- ja kulttuurihistoriallista arvoa, sekä kaupunkikuvallista arvoa. ==Katso myös== * Rovaniemen valtaus == Lähteet == *Putkiruutia: Poikajuttuja saksalaisvuosilta 1938–1944 Rovaniemellä ja evakkomatkoilla, Erkki Hiilivirta, 1999 *Alaruokasen talon historia selvitys, Tarja Outila, 1985 *http://kaava.rovaniemi.fi/roikesoyk/Arkisto/Ehdotusvaihe%201/Kaavaselostus_Liite- suojelukohteet_281111.pdf === Viitteet === == Aiheesta muualla == * hiilivirta.fi/suku/ *Rovaniemen kaupungin kotisivut Luokka:Rovaniemen rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Rauta(II)sulfidi

Rauta(II)sulfidi, ferrosulfidi eli rikkirauta (FeS) on raudan ja rikin muodostama kemiallinen yhdiste. Se on tumman­harmaa tai musta metallikiiltoinen, kiinteä ja kiteinen aine, jonka tiheys on 4,7 g/cm3 ja sulamispiste noin 1 188°C. Rauta(II)sulfidi ei liukene veteen, mutta se liukenee happoihin ja reagoi niiden kanssa hieman rikkivetyä vapauttaen, esimerkiksi: : FeS(s) + H2SO4 (aq) → H2S (g) + FeSO4 (aq) Rauta(II)sulfidia esiintyy luonnossa troiliittina pääasiassa meteoriiteissa. Myös magneettikiisu muistuttaa sitä koostumukseltaan, mutta sen kiderakenteesta puuttuu rauta- atomeja. Keinotekoisesti sitä valmistetaan kuumentamalla rauta- ja rikkijauheiden seosta, joka sisältää 4 paino-osaa rikkiä ja 7 paino-osaa rautaa. Kuumen­netta­essa nämä jauheet reagoivat keskenään runsaasti lämpöä vapauttaen muodostaen rauta(II)sulfidia: : Fe (s) + S (s) → FeS (s) Kauppa­tavarana rauta(II)sulfidi esiintyy yleensä valettuna tangoiksi tai mustina ohuina levyinä. Sitä käytetään keramiikassa. Kemiallisessa työskentelyssä sitä käytetään rikki­vedyn valmistukseen. == Lähteet == == Aiheesta muualla == *PubChem: Ferrous sulfide *ChemBlink: Ferrous sulfide Luokka:Rautayhdisteet Luokka:Sulfidit
Rautasulfidi

Rautasulfidit ovat raudan ja rikin muodostamia yhdisteitä. Sellaisia ovat ainakin: * rautadisulfidi (FeS2), mineraalina rikkikiisu eli pyriitti * rauta(II)sulfidi, ferrosulfidi eli rikkirauta (FeS), mineraalina troiliitti * magneettikiisu eli pyrrotiitti (Fe0,83-1S) Luokka:Rautayhdisteet Luokka:Sulfidit
Inmar

Inmar on udmurttien mytologian ylijumala, joka vastaa suomalaista Ilmarista. Udmurttien jumalahahmossa voidaan nähdä turkkilais-tataarivaikutteita. Mukana udmurttien mytologiassa on myös kristillisiä piirteitä: Inmarin äiti vertautuu Neitsyt Mariaan. == Lähteet == == Aiheesta muualla == * Luokka:Jumalat Luokka:Udmurtit
Andy Powell

Andy Powell (s. 19. helmikuuta 1950 Stepney Lontoo) on brittiläinen kitaristi ja lauluntekijä. Hänet tunnetaan parhaiten yhtyeestään Wishbone Ash. Sekä Powell että hänen yhtyetoverinsa, Ted Turner, ovat molemmat valittu vuoden 1989 Traffic magazinessa kymmenen tärkeimmän rock-kitaristin joukkoon, (). == Andy haastaa Richien == 1970 Wishbone Ash toimi Deep Purplen lämmittelijänä. Powell oli juoninut ajatuksen päästä soittamaan Ritchie Blackmoren kanssa. Hän oli valmistellut omat vahvistimensa ja soittovälineensä, ja kun Blackmore aloitti oman soundcheckinsä Powell hiipi lavalle kytki kitaransa ja alkoi vastata Blackmoren soittoon. Soundcheck kehittyi jammailuksi jossa Powell palautti Blackmoren riffejä ja ideoita. Soundcheckin päätteeksi Blackmore tuli kommentoimaan Powelille:"I thought you sounded pretty good". Blackmore tutustutti yhtyeen Derek Lawrenceen, josta tuli Wishbone Ashin tuottaja. Blackmore myös vakuutti MCA-levyhtiön, joka tekikin hänen suosittelunsa johdosta levytyssopimuksen Wishbone Ashin kanssa Andy Powell Interview © 2005 By Brian D Holland == Lähteet == Luokka:Englantilaiset kitaristit Luokka:Englantilaiset rocklaulajat Luokka:Englantilaiset rockmuusikot Luokka:Vuonna 1950 syntyneet Luokka:Elävät henkilöt
Papuankirjorastas

Papuankirjorastas (Zoothera heinei) on rastaiden heimoon kuuluva varpuslintu. ==Levinneisyys== Papuankirjorastasta tavataan Papua-Uusi-Guineassa ja Australiassa. Laji on luokiteltu elinvoimaiseksi. ==Lähteet== Luokka:Rastaat
Saarnensurma

Saarnensurma (Hymenoscyphus fraxineus, aiemmin kuvattu myös nimellä Chalara fraxinea) on sieni, joka aiheuttaa etenkin nuorissa saarnissa tuhoa. Osa puista vaikuttaa jossain määrin vastustuskykyisiltä, mutta sen pelätään tekevän pahaa vahinkoa etenkin Britanniassa, jossa saarnimetsiköt ovat yleisiä. Tuholaissienen lähisukulainen Hymenoscyphus albidus on tavattu aiemmin saarnen lehtien harmittomana lahottajana. Tauti havaittiin ensimmäiseksi Puolassa vuonna 1992 eikä sienen kehittymistavasta ole varmuutta. Suomessakin tautia on tavattu 2007 alkaen, mutta saarnimetsiköt maassa rajoittuvat Ahvenanmaalle. Chalara fraxinea on osoitettu sittemmin sienen anamorfiksi hedelmättömäksi muodoksi. Saarnensurma voi näkyä esimerkiksi lehtien ruskettumisena ja kuoren halkeilemisena sekä ylimpien oksien kuolemana sekä myöhemmässä vaiheessa niin sanottuina rungosta lähtevinä vesioksina. Se voi tappaa kokonaisia metsiköitä. Mikään ulkoinen tunnusmerkki ei ole erityisen spesifinen taudille. == Lähteet == Luokka:Kotelosienet Luokka:Metsätuhot
Peelinrastas

Peelinrastas (Zoothera terrestris) on sukupuuttoon kuollut rastaiden heimoon kuulunut varpuslintu. Laji tunnetaan neljästä Ogasawarasaarilta vuonna 1828 kerätystä näytteestä. Kun paikalla kävi ornitologeja seuraavan kerran vuonna 1889, lajia ei enää löydetty. Valaanpyytäjät alkoivat käyttää saarta 1830-luvulla, ja peelinrastas mahdollisesti hävisi laivojen mukana saarelle päässeiden kissojen ja rottien takia. ==Lähteet== Luokka:Rastaat Luokka:Sukupuuttoon kuolleet linnut
Pensaskirjorastas

Pensaskirjorastas (Zoothera mollissima) on rastaiden heimoon kuuluva varpuslintu. ==Levinneisyys== Pensaskirjorastasta tavataan Bhutanissa, Kiinassa, Intiassa, Myanmarissa, Pakistanissa, Nepalissa ja Vietnamissa. Lajia on kuvattu melko yleiseksi tai epätavalliseksi ja se on luokiteltu elinvoimaiseksi. ==Lähteet== Luokka:Rastaat
Aimo Turunen

Aimo Armas Turunen (25. helmikuuta 1912 Ilomantsi – 21. syyskuuta 2000) oli suomalainen kielitieteilijä ja itämerensuomalaisten kielten professori.Otavan Iso tietosanakirja, Otava 1967, osa 9, palsta 203 Viitattu 16.12.2014. Turunen valmistui filosofian kandidaatiksi Helsingin yliopistosta vuonna 1934. Pian valmistumisensa jälkeen hänet valittiin Königsbergin yliopiston suomen kielen lehtoriksi. Suomeen palattuaan hän toimi suomen kielen lehtorina Riihimäen lyseossa. Turunen osallistui niin talvisotaan kuin jatkosotaan. Jatkosodassa hänen yksikkönsä oli Kevyt osasto 15, jonka joukoissa hän oli mukana edettäessä Itä-Karjalaan aina Syvärille asti. Rintamien vakiinnuttua hän siirtyi Pekka Tiilikaisen johtamaan Aunuksen Radioon. Hän työskenteli jatkosodan loppuvaiheessa Äänislinnassa eli Petroskoissa ja oli viimeisiä suomalaisia, joka poistui kaupungista kesäkuussa 1944. Sodasta palattuaan hän jatkoi opetustyötään Riihimäen lyuseossa. Turunen oli Tyttönormaalilyseon suomen kielen yliopettaja 1952–1959, Helsingin yliopiston dosentti 1950–1959, suomalaisen filologian apulaisprofessori 1959–1971 ja itämerensuomalaisten kielten professori 1971–1976. Hänen väitöskirjansa oli Lyydiläismurteiden äännehistoria I-II (1946 ja 1950). Aiheeseen hän oli tutustunut toimittuaan jatkosodan aikana Aunuksen Radion karjalan-, vepsän- ja lyydinkielisten lähetysten toimittajana. Turusen kansanrunousaiheinen tutkimus kiteytyy teoksessa Kalevalan sanakirja (1949). Sen laajennettu painos sisältää kaikki 7 380 Kalevalan sanaa. Turunen oli laatimassa useita äidinkielen oppikirjoja. Turusen luottamustehtävistä huomattavimmat olivat puheenjohtajuudet Kotikielen seurassa 1959–1967 ja Kalevalaseurassa 1975–1981. Vuonna 1990 Turunen julkaisi muistelmateoksen Nuoruus rauhan ja sodan Karjalassa, jolle myönnettiin samana vuonna P. E. Svinhufvudin muistosäätiön kirjallisuuspalkinto. ==Lähteet== Luokka:Suomalaiset kielitieteilijät Luokka:Helsingin yliopiston professorit Luokka:Suomalaiset professorit Luokka:Vuonna 1912 syntyneet Luokka:Vuonna 2000 kuolleet
Riukiunrastas

Riukiunrastas (Zoothera major) on rastaiden heimoon kuuluva varpuslintu. Riukiunrastasta tavataan Japanin Amamisaarilla. ==Lähteet== Luokka:Rastaat
Ruotsin alle 18-vuotiaiden jääkiekkomaajoukkue

Liitto Svenska Ishockeyförbundet Ensimmäinen peli Ruotsi 8–1 (Bremerhaven, Länsi-Saksa; 1. huhtikuuta 1977) Maailmanmestaruuskilpailut kultaa: 2 hopeaa: 5 pronssia: 5 Euroopan-mestaruuskilpailut kultaa: 8 hopeaa: 3 pronssia: 6 Ruotsin alle 18-vuotiaiden jääkiekkomaajoukkue (Småkronorna) edustaa Ruotsia jääkiekon alle 18-vuotiaiden maailman­mestaruus­kilpailuissa. Ensimmäisen maailman­mestaruutensa Ruotsi voitti kotikisoissaan vuonna 2019. Ruotsi voitti kultaa kolme vuotta myöhemmin myös Saksassa 2022. == Sijoitukset == === MM-kisoissa === * 1999 – hopeaa * 2000 – pronssia * 2001 – 7. * 2002 – 9. * 2003 – 5. * 2004 – 5. * 2005 – pronssia * 2006 – 6. * 2007 – pronssia * 2008 – 4. * 2009 – 5. * 2010 – hopeaa * 2011 – hopeaa * 2012 – hopeaa * 2013 – 5. * 2014 – 4. * 2015 – 8. * 2016 – hopeaa * 2017 – 4. * 2018 – pronssia * 2019 – kultaa === EM-kisoissa === * 1977 – kultaa * 1978 – pronssia * 1979 – 4. * 1980 – pronssia * 1981 – pronssia * 1982 – kultaa * 1983 – 4. * 1984 – pronssia * 1985 – kultaa * 1986 – hopeaa * 1987 – kultaa * 1988 – 4. * 1989 – 4. * 1990 – kultaa * 1991 – 4. * 1992 – hopeaa * 1993 – kultaa * 1994 – kultaa * 1995 – pronssia * 1996 – pronssia * 1997 – hopeaa * 1998 – kultaa == Katso myös == * Ruotsin alle 20-vuotiaiden jääkiekkomaajoukkue Luokka:Alle 18-vuotiaiden jääkiekkomaajoukkueet Luokka:Ruotsin jääkiekko
Joe Sacco (jääkiekkoilija)

Joseph William ”Joe” Sacco (s. 4. helmikuuta 1969) on entinen yhdysvaltalainen jääkiekkoilija. Hän pelasi viimeiseksi Philadelphia Flyersin riveissä. Pelaajauransa jälkeen hän on toiminut jääkiekkovalmentajana. Hän valmensi vuosina 2009–2013 NHL-seura Colorado Avalanchea. Luokka:Yhdysvaltalaiset jääkiekkoilijat Luokka:Yhdysvaltalaiset jääkiekkovalmentajat Luokka:Toronto Maple Leafsin varaamat pelaajat Luokka:Vuonna 1969 syntyneet Luokka:Elävät henkilöt
Victor Hochepied

Victor Fernand Hochepied (29. lokakuuta 1883 Lille – 26. maaliskuuta 1966 Lille) oli ranskalainen uimari ja olympiamitalisti. Hän kilpaili vuoden 1900 kesäolympialaisissa Pariisissa ja oli mukana saamassa hopeaa 200 metrin joukkueviestissä. Hän kilpaili samoissa kisoissa myös 200 metrin vapaa- ja esteuinneissa. Maurice Hochepied oli Victorin veli.Victor Hochepied Bio, Stats, and Results | Olympics at Sports-Reference.com == Lähteet == Luokka:Ranskalaiset uimarit Luokka:Ranskalaiset olympiamitalistit Luokka:Vuonna 1883 syntyneet Luokka:Vuonna 1966 kuolleet
Maurice Hochepied

Maurice Louis Hochepied (9. lokakuuta 1881 Lille – 22. maaliskuuta 1960 Lille) oli ranskalainen uimari, vesipalloilija ja olympiamitalisti. Hän kilpaili vuoden 1900 kesäolympialaisissa Pariisissa, jossa hän oli mukana saamassa hopeaa 200 metrin joukkueviestissä. Lisäksi hän sijoittui 200 metrin vapaauinnissa viidenneksi ja 1 000 metrin vapaauinnissa sekä 200 metrin esteuinnissa kummassakin seitsemänneksi. Hochepied osallistui samoissa kisoissa myös vesipalloon. Victor Hochepied oli hänen veljensä.Maurice Hochepied Bio, Stats, and Results | Olympics at Sports-Reference.com == Lähteet == Luokka:Ranskalaiset uimarit Luokka:Ranskalaiset olympiamitalistit Luokka:Ranskalaiset vesipalloilijat Luokka:Vuonna 1881 syntyneet Luokka:Vuonna 1960 kuolleet
Flute

Flute on tanskalaisen Barcode Brothers-yhtyeen single. Sen julkaisi Universal Music Group vuonna 2000 yhtyeen ensimmäiselle, Swipe Me-albumille. Kappale ei noussut Pohjoismaissa lainkaan listoille, mutta Keski-Euroopan maista Itävallassa ja Saksassa se pääsi soittolistoille. ==Kappalelista== CD-Maxi # # # ==Listasijoitukset== Lista Sijoitus Saksa (Media Control Charts) 41 Itävalta (Ö3 Austria Top 40) 46 ==Lähteet== Luokka:Vuoden 2000 kappaleet Luokka:Tanskalaiset musiikkikappaleet Luokka:Trance-kappaleet
David A. Kolb

David A. Kolb (s. 1939) on yhdysvaltalainen kasvatustieteilijä. Hänen erityisiä kiinnostuksen kohteitaan ovat olleet kokemusperäinen oppiminen, yksilön ja yhteisön kehitys, urakehitys sekä ammattilaisten ja johtajien koulutus. Kolb suoritti BA-tutkinnon Knox Collegessa, Illinois'ssa 1961 sekä MA-tutkinnon 1964 ja filosofian tohtorin tutkinnon 1967 sosiaalipsykologian alalta Harvard Universityssä. Hän on organisaatiokäyttäytymisen professori Weatherhead School of Managementissa Case Western Reserve Universityssä sekä perustamansa Experience Based Learning Inc. -yrityksen hallituksen puheenjohtaja. Kolb tunnetaan esimerkiksi kehittämästään oppimistyylikäsitteistöstä ja oppimistyyleihin liittyvistä testeistä sekä oppimistapahtuman rakennetta kuvaavasta kehämallista. Näitä hän on kiteyttänyt teoksessa Experiential Learning: experience as the source of learning and development. ==Lähteet== * ===Viitteet=== ==Kirjallisuutta== * * * * * ==Aiheesta muualla== * Kouluttajan rakennustyömaa: Oppimistyylit (OK- opintokeskus) Luokka:Yhdysvaltalaiset professorit Luokka:Yhdysvaltalaiset kasvatustieteilijät Luokka:Vuonna 1939 syntyneet Luokka:Elävät henkilöt
The Go-Betweens

The Go-Betweens oli australialainen indie rock-yhtye, joka perustettiin Brisbanessa vuonna 1977. Perustajajäsenet olivat laulaja-lauluntekijät ja kitaristit Robert Forster ja Grant McLennan. Myöhemmin yhtyeeseen liittyivät Lindy Morrison (rummut), Robert Vickers (basso) ja Amanda Brown (viulu, oboe, kitara ja taustalaulu). Yhtye hajosi loppuvuodesta 1989, ja Forster ja McLennan tekivät comebackin vuonna 2000 uudella kokoonpanolla. McLennan kuoli 6. toukokuuta 2006 sydänkohtaukseen, ja yhtye hajosi toistamiseen. == Jäsenet == * Robert Forster - laulu, kitara (1977-1989, 2000-2006) * Grant McLennan - laulu, kitara, huuliharppu, bassokitara (1977-1989, 2000-2006) * Bruce Anthon - rummut (1978, 1979-1980) * Dennis Cantwell - rummut (1978) * Lissa Ross - rummut (1978) * Tim Mustapha - rummut (1978-1979) * Peter Milton Walsh - laulu, kitara (1978-1979) * Malcolm Kelly - piano, urut (1979) * Steven Daly - rummut (1980) * Claire McKenna - rummut (1980) * Dave Tyrer - kitara (1980) * Lindy Morrison - rummut, laulu (1980-1989) * Robert Vickers - basso (1983-1987) * Amanda Brown - viulu, oboe, kitara, koskettimet, taustalaulu (1986-1989) * John Willsteed - basso, kitara (1987-1989) * Michael Armiger - basso (1989) * Adele Pickvance - basso, taustalaulu (2000-2006) * Mathias Strodler - rummut (2000) * Janet Weiss - rummut, taustalaulu (2000) * Glenn Thompson - rummut, taustalaulu, koskettimet (2002-2006) * Ross McLennan - ==Diskografia== ===Studioalbumit=== * Send Me a Lullaby (1982) * Before Hollywood (1983) * Spring Hill Fair (1984) * Liberty Belle and the Black Diamond Express (1986) * Tallulah (1987) * 16 Lovers Lane (1988) * The Friends of Rachel Worth (2000) * Bright Yellow Bright Orange (2003) * Oceans Apart (2005) ===Livealbumit=== * Live on Snap with Deirdre O'Donoghue (1999) * Live in London (2005) * That Striped Sunlight Sound Live CD/DVD (2006) ===Kokoelmat=== * Very Quick on the Eye (1982; uudelleenjulkaisu 2002) * Metal and Shells (1985) * 1978–1990 (1990) * Bellavista Terrace: Best of The Go- Betweens (1999) * 78 'til 79 the Lost Album (1999) * Quiet Heart: The Best Of The Go-Betweens (2012 2 x CD) * G Stands for Go-Betweens — Volume 1 (2015) ===EP:t=== * The Able Label Singles (1986) * The Peel Sessions (1989) * Worlds Apart (2005) Luokka:Australialaiset indie rock -yhtyeet Luokka:1970-luvun yhtyeet ja sooloartistit
Downing Streetin muistio

Downing Streetin muistio (, myös Downing Street Minutes tai smoking gun memo) oli 1. toukokuuta 2005 julkisuuteen vuotanut salainen asiakirja, joka käsitteli Britannian työväenpuolueen salaista kokousta 23. heinäkuuta 2002. Asiakirjassa käsiteltiin Britannian ulkomaantiedustelupalvelu MI6:n johtajan tapaamisesta Yhdysvaltain poliittisen johdon kanssa. Asiakirjan mukaan "[George W.] Bush wanted to remove Saddam Hussein, through military action, justified by the conjunction of terrorism and WMD. But the intelligence and facts were being fixed around the policy." (vapaamuotoinen suomennos: [George W.] Bush halusi poistaa Saddam Husseinin vallasta sotilaallisella voimankäytöllä, joka oikeutettiin terrorismin ja joukkotuhoaseiden avulla. Mutta tiedustelutietoja ja faktoja muutettiin politiikan mukaiseksi.). Downing Streetin muistiosta nousi poliittinen skandaali, koska sen katsottiin todistavan, että Yhdysvaltain ja Britannian hallitukset valehtelivat tietoisesti kansalaisilleen perustellakseen Irakin sodan aloittamisen. Britannian ja Yhdysvaltain hallitukset eivät ole kiistäneet asiakirjan aitoutta, mutta kummankin maan mukaan sen sisältöä on tulkittu väärin. == Katso myös == * Curveball == Lähteet == Luokka:Irakin sota Luokka:Yhdysvaltain poliittinen historia Luokka:George W. Bushin presidenttikausi Luokka:Yhdistyneen kuningaskunnan poliittinen historia Luokka:Britannian poliittiset skandaalit
Karl Ruberl

Karl August Ruberl (3. lokakuuta 1881 Wien, Itävalta – 12. joulukuuta 1966 New York, New York, Yhdysvallat) oli uimari ja kaksinkertainen olympiamitalisti. Hän edusti vuoden 1900 kesäolympialaisissa Pariisissa Itävaltaa, mutta sai vuonna 1904 Yhdysvaltain kansalaisuuden.Karl Ruberl Bio, Stats, and Results | Olympics at Sports-Reference.com Ruberl sai Pariisin olympialaisissa hopeaa 200 metrin selkäuinnissa ajalla 2.56,0 ja pronssia 200 metrin vapaauinnissa ajalla 2.32,0. Lisäksi hän sijoittui neljänneksi 200 metrin esteuinnissa. == Lähteet == Luokka:Itävaltalaiset uimarit Luokka:Itävaltalaiset olympiamitalistit Luokka:Yhdysvaltalaiset uimarit Luokka:Vuonna 1881 syntyneet Luokka:Vuonna 1966 kuolleet
Orrin Upshaw

Orrin tai Orin Thomas UpshawOrin Upshaw Bio, Stats, and Results | Olympics at Sports-Reference.com DatabaseOlympics.com: Orrin Upshaw Olympic medals and stats (23. heinäkuuta 1874 Peoria, Illinois, Yhdysvallat – 15. elokuuta 1937 Saint Louis, Missouri, Yhdysvallat) oli yhdysvaltalainen köydenvetäjä ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa hopeaa saaneeseen Southwest Turnverein 1 -joukkueeseen. Upshaw toimi lääkärinä Saint Louisissa. == Lähteet == Luokka:Yhdysvaltalaiset köydenvetäjät Luokka:Yhdysvaltalaiset olympiamitalistit Luokka:Vuonna 1874 syntyneet Luokka:Vuonna 1937 kuolleet
Patrick Flanagan

Patrick ("Pat") Flanagan oli yhdysvaltalainen köydenvetäjä ja olympiavoittaja. Hän kilpaili vuoden 1904 kesäolympialaisissa Saint Louisissa ja kuului siellä lajissa kultaa voittaneeseen Milwaukee Athletic Club -joukkueeseen.Pat Flanagan Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset köydenvetäjät Luokka:Yhdysvaltalaiset olympiavoittajat Luokka:Kuolinvuosi puuttuu Luokka:1800-luvulla syntyneet
Sidney Johnson

Sidney ("Sid") B. Johnson oli yhdysvaltalainen köydenvetäjä ja olympiavoittaja. Hän kilpaili vuoden 1904 kesäolympialaisissa Saint Louisissa ja kuului siellä lajissa kultaa voittaneeseen Milwaukee Athletic Club -joukkueeseen.Sid Johnson Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset köydenvetäjät Luokka:Yhdysvaltalaiset olympiavoittajat Luokka:Syntymävuosi puuttuu Luokka:Kuolinvuosi puuttuu
Oscar Olson

Oscar G. Olson (15. joulukuuta 1875 – 5. joulukuuta 1962) oli yhdysvaltalainen köydenvetäjä ja painonnostaja. Hän kilpaili vuoden 1904 kesäolympialaisissa Saint Louisissa ja kuului siellä köydenvedossa kultaa voittaneeseen Milwaukee Athletic Club -joukkueeseen. Samoissa kisoissa hän myös sijoittui painonnostajana neljänneksi kahden käden nostossa.Oscar Olson Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset köydenvetäjät Luokka:Yhdysvaltalaiset olympiavoittajat Luokka:Yhdysvaltalaiset painonnostajat Luokka:Vuonna 1875 syntyneet Luokka:Vuonna 1962 kuolleet
Henry Seiling

Henry Seiling oli yhdysvaltalainen köydenvetäjä ja olympiavoittaja. Hän kilpaili vuoden 1904 kesäolympialaisissa Saint Louisissa ja kuului siellä lajissa kultaa voittaneeseen Milwaukee Athletic Club -joukkueeseen.Henry Seiling Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset köydenvetäjät Luokka:Yhdysvaltalaiset olympiavoittajat Luokka:Syntymävuosi puuttuu Luokka:Kuolinvuosi puuttuu
Max Braun

Max Braun tai BrownDatabaseOlympics.com: Max Brown Olympic medals and stats oli yhdysvaltalainen köydenvetäjä ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa hopeaa saaneeseen Southwest Turnverein 1 -joukkueeseen.Max Braun Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset köydenvetäjät Luokka:Yhdysvaltalaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Srilankankirjorastas

Srilankankirjorastas (Geokichla spiloptera) on rastaiden heimoon kuuluva varpuslintu. ==Levinneisyys== Srilankankirjorastasta tavataan kotoperäisenä Sri Lankan eteläosissa. Lajia on kuvattu melko yleiseksi tai yleiseksi. Se on kuitenkin luokiteltu silmälläpidettäväksi, koska sille sopivien metsien määrä on vähentynyt. ==Elinympäristö== Srilankankirjorastas elää metsissä alangoilla ja vuorilla 300–1 220 metrissä. ==Ravinto== Srilankankirjorastas käyttää ravinnokseen selkärangattomia, joita se etsii pääasiassa maasta, mutta jonkin verran se saalistaa myös ilmasta. ==Lähteet== Luokka:Rastaat
Eero Uroma

Eero Johannes Uroma, ent. Uggelberg (20. elokuuta 1909 Helsingin maalaiskunta – 6. helmikuuta 1983 Helsinki) oli suomalainen lääkäri, joka sai professorin arvonimen. Uroman vanhemmat olivat maanviljelijä Johan Edvard Uggelberg ja Wilhelmina Lehtonen ja puoliso vuodesta 1938 Siiri Maria Lounakari. Uroma tuli ylioppilaaksi Helsingin suomalaisesta yhteiskoulusta 1929 ja valmistui lääketieteen lisensiaatiksi 1938. Lääketieteen ja kirurgian tohtoriksi hän väitteli 1942 ja sai iho- ja sukupuolitautien erikoislääkärin pätevyyden 1941. Uroma oli Helsingin yliopiston bakteeriopin ja serologian dosentti vuosina 1947–1959,Helsingin yliopiston virkamiehet. Valtion seerumlaitoksen johtaja vuodesta 1948 sekä Sukupuolitautien vastustamisyhdistyksen puheenjohtaja vuodesta 1945. Professorin arvonimen hän sai 1952.Otavan Iso tietosanakirja, osa 9, p. 585. Otava 1967. Sotilasarvoltaan Uroma oli reservin lääkintäkapteeni (1938). ==Lähteet== Luokka:Suomalaiset lääkärit Luokka: Valtionlaitosten johtajat‎ Luokka:Suomalaiset professorin arvonimen saaneet Luokka:Vuonna 1909 syntyneet Luokka:Vuonna 1983 kuolleet
Sundankirjorastas

Sundankirjorastas (Zoothera andromedae) on rastaiden heimoon kuuluva varpuslintu. ==Levinneisyys== Sundankirjorastasta tavataan Indonesiassa, Malesiassa, Filippiineillä ja Itä-Timorissa. Lajin kannan kokoa ei ole arvioitu, mutta se on luokiteltu elinvoimaiseksi. ==Lähteet== Luokka:Rastaat
Suomurastas

Suomurastas (Zoothera dauma) on rastaiden heimoon kuuluva varpuslintu. ==Levinneisyys== Suomurastasta tavataan pesivänä Siperiassa, Itä-Aasiassa, Himalajalla, Intiassa ja Kaakkois-Aasiassa. Pääosa kannasta on muuttolintuja, mutta jotkin alalajit ovat paikkalintuja. Suomurastasta on kuvattu epätavallisesta melko yleiseksi ja se on luokiteltu elinvoimaiseksi. ==Lähteet== Luokka:Rastaat
Ursin

Ursin tai af Ursin on suomalainen sukunimi, joka on muun muassa seuraavilla henkilöillä: * af Ursin, suku * Eeppi Ursin (s. 1977), laulaja, säveltäjä ja sanoittaja * Kalervo af Ursin (1920–2004), korkeushyppääjä * Martti Ursin (1934–2011), yritysjohtaja, kansanedustaja (Kokoomus) * Nils Ursin (s. 1974), basisti * Nils Abraham af Ursin (1785–1851), lääkäri, professori * Nils Robert af Ursin (1854–1936), poliitikko, opettaja
Tanimbarinkirjorastas

Tanimbarinkirjorastas (Zoothera machiki) on rastaiden heimoon kuuluva varpuslintu. ==Levinneisyys== Tanimbarinkirjorastasta tavataan kotoperäisenä Tanimbarin saarella Indonesiassa. Lajia on kuvattu paikallisesti yleiseksi. Se on luokiteltu silmälläpidettäväksi, koska sitä tavataan vain pienellä alueella ja sille sopivat metsät ovat vähenemässä. ==Lähteet== Luokka:Rastaat
1001 Arabian Nights

1001 Arabian Nights on hollantilaisen Ch!pz-yhtyeen single albumilta The World of Ch!pz. Kappale pääsi Hollannin singlelistoille neljäksi viikoksi. Se pääsi Itävallassa 2. sijalle sekä Saksassa ja Sveitsissä 3. sijalle. ==Raitalista== CD-Maxi * 1. 1001 Arabian Nights - 3:07 * 2. 1001 Arabian Nights (Instrumental) - 3:07 * 3. Album-Snippet - 3:36 CD-Single * 1. 1001 Arabian Nights - 3:07 * 2. 1001 Arabian Nights (Instrumental) - 3:07 ==Listat== Lista Sijoitus Swiss Music Charts 3 Media Control Charts 3 Ö3 Austria Top 40 2 MegaCharts 1 ==Lähteet== Luokka:Vuoden 2006 kappaleet Luokka:Alankomaalaiset musiikkikappaleet Luokka:Popkappaleet
Timorinrastas

Timorinrastas (Geokichla peronii) on rastaiden heimoon kuuluva varpuslintu. ==Levinneisyys== Timorinrastasta tavataan Itä-Timorissa ja Indonesiassa. Lajia on kuvattu yleiseksi, mutta se on luokiteltu silmälläpidettäväksi, koska sen populaatiot ovat pirstoutuneet ja pienentyneet. ==Elinympäristö== Timorinrastas elää metsissä 1 200 metrin korkeuteen asti. ==Lähteet== Luokka:Rastaat
Louis Abell

Louis Grenville ("Lou") Abell (21. heinäkuuta 1884 Elizabeth, New Jersey – 25. lokakuuta 1962 Elizabeth, New Jersey) oli yhdysvaltalainen soutaja ja kaksinkertainen olympiavoittaja. Hän voitti Vesper Boat Clubin perämiehenä kultaa sekä vuoden 1900 kesäolympialaisissa Pariisissa että vuoden 1904 kesäolympialaisissa Saint Louisissa. Abell työskenteli 40 vuoden ajan terveyslautakunnalle Elizabethissa.Lou Abell Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1884 syntyneet Luokka:Vuonna 1962 kuolleet
Charles Rose

Charles ("Chuck") Rose (5. toukokuuta 1873 – 3. elokuuta 1957) oli yhdysvaltalainen köydenvetäjä ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä hopeaa saaneeseen Southwest Turnverein 1 -joukkueeseen.Chuck Rose Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset köydenvetäjät Luokka:Yhdysvaltalaiset olympiamitalistit Luokka:Vuonna 1873 syntyneet Luokka:Vuonna 1957 kuolleet
Tuhkarastas

Tuhkarastas (Geokichla cinerea) on rastaiden heimoon kuuluva varpuslintu. ==Levinneisyys== Tuhkarastasta tavataan kotoperäisenä Filippiineillä. Lajin populaatioksi arvioidaan 10 000–20 000 yksilöä. Se on luokiteltu vaarantuneeksi ja sitä uhkaa metsien häviäminen. ==Lähteet== Luokka:Rastaat Luokka:Uhanalaiset linnut
Cassivellaunus

Cassivellaunus oli heimopäällikkö, joka johti britannien vastarintaa Julius Caesarin toisen Britannian-sotaretken aikana vuonna 54 eaa. Hän joutui lopulta antautumaan roomalaisille. Aikalaistiedot Cassivellaunuksesta perustuvat Caesarin kirjoittamaan muistelmakirjaan Gallian sota. Cassivellaunus on varhaisin nimeltä tunnettu brittiläinen henkilö. Cassivellaunuksen oletetaan kuuluneen catuvellaunien heimoon, joka asui nykyisen Hertfordshiren alueella.Cassivellaunus Encyclopædia Britannica Online Academic Edition. Viitattu 17.5.2013. Caesar ei mainitse catuvellauneja Gallian sodassa, mutta kertoo Cassivellaunuksen hallinneen Tamesis- eli Thamesjoen varrella ja pohjoispuolella samoilla seuduilla, jossa kyseisen heimon tiedetään myöhemmin eläneen. Caesarin sotaretken aikana Cassivellaunus johti britannien yhteistä vastarintaa.The Catuvellauni Roman Britain.org. Viitattu 17.5.2013. Hänen joukkonsa käyttivät tehokkaasti sissitaktiikkaa ja sotavaunujaan roomalaisia vastaan. Lopulta roomalaiset saivat vallattua Cassivellaunuksen joukkojen tärkeimmän linnoitetun keskuksen, jonka arvellaan sijainneen nykyisessä Wheathampsteadissa. Cassivellaunus suostui antamaan roomalaisille panttivankeja rauhan takeeksi ja maksamaan näille vuosittain veroa. Ainakaan jälkimmäistä lupausta ei ilmeisesti koskaan pidetty. Catuvellaunien seuraava nimeltä tunnettu päällikkö oli noin vuonna 20 eaa. valtaan tullut Tasciovanus, jonka on arveltu olleen Cassivellaunuksen poika tai pojanpoika. ==Lähteet== Luokka:Britannian heimopäälliköt Luokka:Rooman viholliset ja liittolaiset
Harry Jacobs

Harry Jacobs oli yhdysvaltalainen köydenvetäjä ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa pronssia saaneeseen Southwest Turnverein 2 -joukkueeseen.Harry Jacobs Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset köydenvetäjät Luokka:Yhdysvaltalaiset olympiamitalistit Luokka:Syntymävuosi puuttuu Luokka:Kuolinvuosi puuttuu
William Seiling

William Bernard Seiling (28. toukokuuta 1864 Saint Louis, Missouri – 5. tammikuuta 1951 Saint Louis, Missouri) oli yhdysvaltalainen köydenvetäjä ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä hopeaa saaneeseen Southwest Turnverein 1 -joukkueeseen. Seiling oli myös paikallisesti tunnettu voimamies. Myöhemmin hän avasi huonekalukaupan.William Seiling Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset köydenvetäjät Luokka:Yhdysvaltalaiset olympiamitalistit Luokka:Vuonna 1864 syntyneet Luokka:Vuonna 1951 kuolleet
Viidakkokirjorastas

Viidakkokirjorastas (Geokichla interpres) on rastaiden heimoon kuuluva varpuslintu. ==Levinneisyys== Viidakkokirjorastasta tavataan Bruneissa, Indonesiassa, Malesiassa, Filippiineillä ja Thaimaassa. Laji on luokiteltu erittäin uhanalaiseksi, koska sen kanta on pienenemässä. ==Elinympäristö== Viidakkokirjorastas elää alankometsissä, joissa on usein runsas aluskasvillisuus. ==Lisääntyminen== Viidakkokirjorastas pesii huhti- toukokuusta heinä-elokuuhun. Laji munii 2–3 munaa korkeintaan 4 metrin korkeudella olevaan pesään. ==Ravinto== Viidakkokirjorastas käyttää ravinnokseen enimmäkseen selkärangattomia, joita se saalistaa maasta. Se voi syödä joskus myös hedelmiä. ==Lähteet== Luokka:Rastaat
J. Leaguen kausi 2013

J. Leaguen kausi 2013 on järjsetykeltään 48. kausi jalkapallon J. Leaguen kausi. Se alkoi 2. maaliskuuta 2013 ja päättyi 7. joulukuuta 2013. == Joukkueet == Joukkue Kaupunki Albirex Niigata Niigata, Niigata Kashima Antlers Kashima, Ibaraki Omiya Ardija Omiya, Saitama Cerezo Osaka Osaka, Osaka Yokohama F. Marinos Jokohama, Kanagawa Kawasaki Frontale Kawasaki, Kanagawa Nagoya Grampus Nagoya, Aichi Júbilo Iwata Iwata, Shizuoka Oita Trinita Ōita, Ōita Urawa Red Diamonds Urawa, Saitama Kashiwa Reysol Kashiwa, Chiba Shimizu S-Pulse Shizuoka, Shizuoka Sagan Tosu Tosu, Saga Sanfrecce Hiroshima Hiroshima, Hiroshima Shonan Bellmare Hiratsuka, Kanagawa FC Tokyo Tokio Vegalta Sendai Sendai, Miyagi Ventforet Kofu Kofu, Yamanashi == Sarjataulukko == Lähde: J. League Division 1 Päivitetty 20.5.2013 Joukkue pääsee AFC:n mestarien liigan lohkovaiheeseen. Joukkue putoaa J. League Division 2een. Luokka:Jalkapallosarjojen kausi 2012–2013/2013
Terence Stansbury

Terence Stansbury (s. 27. helmikuuta 1961 Los Angeles, Kalifornia) on yhdysvaltalainen koripallovalmentaja ja entinen koripalloilija, joka toimi viimeksi kaudella 2013–2014 suomalaisen Korikobrien päävalmentajana. == Ura == Stansbury pelasi NBA:ssa kolme kautta vuosina 1984–1987. Hän pelasi NBA:ssa 192 ottelua 6,3 pisteen keskiarvolla ja osallistui NBA:n donkkikilpailuun jokaisella NBA-kaudellaan. Myöhemmin hän pelasi Euroopassa. Valmentajana Stansbury on valmentanut muun muassa alankomaalaisia ja luxemburgilaisia seurajoukkueita. Kaudella 2013–2014 hän toimi suomalaisen Korikobrien päävalmentajana.http://www.basket.fi/uutiset/kaikki_uutiset/?x122462=17663865 == Lähteet == * Terence Stansbury baskethotel.com * Terence Stansbury NBA & ABA Statistics Basketball-Reference.com * Terence Stansbury Stats College Basketball at Sports-Reference.com === Viitteet === Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1961 syntyneet Luokka:Elävät henkilöt
Vaivaishuonemaksu

Vaivaishuonemaksu oli vuoteen 1920 asti voimassa ollut julkisista maksullisista huveista suoritettu maksu, joka meni valtiorahastoon vaivais- ja työhuonemaksuna. Sen tilalle tuli leimaveroOtavan Iso tietosanakirja, Otava 1967, osa 9, palsta 746. ==Lähteet== Luokka:Historialliset verot
Vakinainen väki

Vakinainen väki on sotilastermi, joka tarkoittaa rauhan aikana ylläpidettyjä puolustusvoimia. Sitä täydentää sodan aikana reservi.Otavan Iso tietosanakirja, Otava 1967, osa 9, palsta 756 ==Lähteet== Luokka:Asevoimat
Gentleman

Gentleman on eteläkorealaisen PSY:n 12. huhtikuuta 2013 julkaistu yhdeksästoista K-pop-single. Se on jatkoa hänen kansainväliselle hitilleen, Gangnam Stylelle, jonka musiikkivideota oli katsottu YouTubessa "Gentlemanin" julkaisuhetkellä yli 1.3 miljardia kertaa. Kappaleen ensimmäinen julkinen esitys siihen liittyvällä tanssilla tapahtui klo 6:30 kansainvälistä aikaa 13. huhtikuuta Seoul World Cup Stadiumilla Soulissa. Juliste ja Twitter- tilapäivitys sisälsivät maininnan kappaleen pääraidasta: "I'm a mother fxxxxx gentleman", Sanan paljastettiin myöhemmin olevan "father". Laulun säkeistöt on laulettu koreaksi ja kertosäe englanniksi. 7\. toukokuuta 2013 kappaleen musiikkivideota oli katsottu YouTubessa jo yli 300 miljoonaa kertaa. Kappale on saavuttanut listan kärkisijan kolmessa valtiossa sekä saavuttanut iTunesin kärkisijan 40 maassa. Marraskuussa 2013 musiikkivideota oli katsottu liki 584 miljoonaa kertaa ja se oli kaikkien aikojen kahdeksanneksi katsotuin video YouTubessa. Vuoteen 2017 mennessä video on kuitenkin jäänyt katselukertojen valossa kymmenien muiden videoiden alapuolelle. "Gentleman" valittiin mukaan Just Dance 2014 -peliin, ja se oli saatavilla myös pelin demoversiossa. == Listasijoitukset == Lista Korkein sijoitus Alankomaat (Dutch Top 40) 15 Alankomaat (Single Top 100) 8 Australia (ARIA) 15 Belgia (Ultratop 50 Flanderi) 2 Belgia (Ultratop 50 Vallonia) 2 Espanja (PROMUSICAE) 7 Etelä-Korea (Gaon Digital Singles) 1 Etelä-Korea (Korea K-Pop Hot 100) 1 Irlanti (Irish Singles Chart) 13 Islanti (Tónlist) 15 Israel (Media Forest) 5 Italia (FIMI) 9 Itävalta (Ö3 Austria Top 40) 7 Japani (Japan Hot 100) 51 Kanada (Canadian Hot 100) 9 Luxemburg (Billboard) 1 Meksiko (Monitor Latino Top Anglo) 7 Norja (VG-lista) 13 Portugali (Billboard) 6 Ranska (SNEP) 11 Ruotsi (Sverigetopplistan) 8 Saksa (GfK Entertainment Charts) 12 Slovakia (Rádio Top 100) 21 Suomi (Suomen virallinen lista) 2 Sveitsi (Schweizer Hitparade) 3 Tanska (Tracklisten) 3 Tšekki (Rádio Top 100) 21 Ukraina (FDR) 6 Uusi-Seelanti (RMNZ) 10 Venezuela (Pop/Rock General) 2 Yhdistynyt kuningaskunta (Britannian singlelista) 10 Yhdysvallat (Billboard Hot 100) 5 Yhdysvallat (Hot Rap Songs) 3 Yhdysvallat (Hot Dance Club Songs) 33 Yhdysvallat (Hot Dance/Electronic Songs) 1 == Sertifiointi == Maa Myöntäjä Sertifiointi Australia ARIA Kultaa Italia FIMI Kultaa Ruotsi GLF Platinaa Tanska IFPI Denmark Kultaa Yhdistynyt kuningaskunta BPI Hopeaa ==Lähteet== Luokka:Vuoden 2013 kappaleet Luokka:Psyn kappaleet
Valiolehdet

Valiolehdet Oy oli vuonna 1947 Helsinkiin perustettu Yhtyneet Kuvalehdet Oy:n tytäryhtiö. Se julkaisi useita aikakauslehtiä, joista osan omistivat eri alojen seurat ja yhdistykset ja Valiolehdet vain kustansi niitä. Sen toimitusjohtajana oli muun muassa Kalervo Pakkala.Otavan Iso tietosanakirja, Otava 1967, osa 9, palsta 800 Valiolehdet Oy:n julkaisemia lehtiä olivat muiden muassa Kuvaposti, Elokuva-Aitta, Kaunis koti, Metsästys ja Kalastus, Parnasso ja Urheilun Kuva-Aitta sekä lastenlehdet Sarjakuvalehti, Raketti ja Nakke Nakuttaja.Fennica-haku "Valiolehdet" ==Lähteet== Luokka:Entiset suomalaiset lehtitalot
Maurice Thorez

Maurice Thorez (28. huhtikuuta 1900 Noyelles-Godault – 11. heinäkuuta 1964 Mustameri)Maurice Thorez Encyclopædia Britannica Online Academic Edition. Viitattu 18.5.2013. oli ranskalainen kommunistipoliitikko, joka toimi Ranskan kommunistisen puolueen pääsihteerinä vuosina 1930–1964. Toisen maailmansodan jälkeen hän oli muutaman vuoden ministerinä ja 1946–1947 varapääministerinä kolmessa hallituksessa. Thorez työskenteli kaivostyöläisenä 12-vuotiaasta alkaen ja liittyi vuonna 1919 sosialistisen puolueen ja seuraavana vuonna kommunistisen puolueen jäseneksi. Hänet vangittiin useita kertoja kiihotuksesta syytettynä. Thorezin ura puolueessa lähti nousuun 1923, jolloin hänestä tuli Pas-de-Calais’n alueen sihteeri. Vuonna 1930 hänet nimitettiin puolueen pääsihteeriksi, missä tehtävässä hän toimi kuolemaansa asti. Hänet valittiin Ranskan edustajainkamariin ensi kerran vuonna 1932. Vuodesta 1934 Thorez ajoi Neuvostoliitosta saamiensa ohjeiden mukaisesti Ranskan kommunistien osallistumista kansanrintamayhteistyöhön sosialistien ja radikaalien kanssa. Kansanrintama voitti vuoden 1936 vaalit ja onnistui seuraavina vuosina toteuttamaan sosiaalisia uudistuksia. Toisen maailmansodan syttyessä Thorez kutsuttiin Ranskan armeijaan, mutta hän jätti sen pian ja pakeni maan alle sillä Edouard Daladierin hallitus oli kieltänyt sotaan osallistumista vastustaneen kommunistisen puolueen. Thorez tuomittiin poissaolevana petturuudesta. Hän siirtyi Neuvostoliittoon vuonna 1943. Kun liittoutuneet olivat vapauttaneet Ranskan saksalaismiehityksestä, Charles de Gaullen johtama uusi hallitus armahti Thorezin ja hän palasi kotimaahansa marraskuussa 1944. Seuraavana vuonna hän sai takaisin myös menettämänsä Ranskan kansalaisuuden ja palasi parlamenttiin. Hän tuli vuonna 1945 ministeriksi de Gaullen hallitukseen ja oli vuosina 1946–1947 varapääministerinä. Vuoden 1946 vaaleissa Ranskan suurimmaksi puolueeksi nousseet kommunistit yrittivät ajaa Thorezia myös pääministeriksi, mutta hän ei saanut riittävästi tukea muilta puolueilta. Kommunistiset ministerit erotettiin lopulta toukokuussa 1947 Paul Ramadierin hallituksesta heidän äänestettyään parlamentissa erästä hallituksen esitystä vastaan. Kommunistien asema Ranskan parlamentissa romahti de Gaullen valtaanpaluun ja viidennen tasavallan perustamisen jälkeen vuonna 1958, mutta Thorez oli yksi harvoista edustajanpaikkansa säilyttäneistä. Hän kuoli vuonna 1964 laivamatkalla Jaltalle. Pian sen jälkeen hänen mukaansa nimettiin Torezin kaupunki (aiemmin Tšistjakove) Ukrainassa.Torez Encyclopædia Britannica Online Academic Edition. Viitattu 18.5.2013. Aatteeltaan Thorezia on luonnehdittu stalinistiksi. Hänen oikeana kätenään Ranskan kommunistisessa puolueessa toimi Jacques Duclos, joka myös käytännössä johti puoluetta Thorezin oleskellessa Neuvostoliitossa. ==Lähteet== ==Aiheesta muualla== *Maurice Thorez Assemblée Nationale Luokka:Ranskalaiset poliitikot Luokka:Ranskalaiset kommunistit Luokka:Vuonna 1900 syntyneet Luokka:Vuonna 1964 kuolleet
Quinto

Quinto on kunta Etelä-Sveitsissä, Alppien eteläpuolella, Ticinon kantonissa. Suurin osa asutuksesta sijaitsee Ticinojoen laaksossa noin 1 000 metrin korkeudessa. Vuoden 2012 lopussa kunnan väkiluku oli 991. Quinto on tunnettu jääkiekkojoukkueestaan, HC Ambri-Piottasta, joka on perustettu vuonna 1937. Ambri ja Piotta ovat Quinton suurimmat kylät Ticinojoen varrella. Quintossa on rautatieyhtiö-SBB:n Ritomin 44 megawatin vesivoimalaitos. Patojärvelle (, ) johtaa kiskoköysirata. Valtatie 2 ja moottoritie A2 kulkevat Quinton kautta. Myös Gotthardin rata Luzern-Chiasso-Milano halkoo Quinton. Gotthardin pohjatunneli alittaa Quinton itäpuolen vuorilla. Quinton korkein vuori on Piz Blas (3 019 m mpy.) == Lähteet == * * === Viitteet === == Aiheesta muualla == *
Ambrì

thumb|Ambri. thumb|250px|HC Ambri-Piottan kotihallissa on 7 000 katsojapaikkaa. Ambri on kylä Etelä-Sveitsissä, Ticinon kantonissa, Quinton kunnassa. Kylä sijaitsee Ticinojoen varrella, Leventinan laaksossa (). Ambri on tunnettu jääkiekkojoukkueestaan, HC Ambri-Piottasta. Piotta on toinen Quinton päätaajamista. Jääkiekkojoukkueen kotihalli, Pista la Valascia, sijaitsee Ambrissa. Kylässä sijaitsi vuoteen 1994 asti Sveitsin ilmavoimien tukikohta. Lentokenttä on nykyään siviili-ilmailun käytössä. == Lähteet == * ===Viitteet=== == Aiheesta muualla == Luokka:Sveitsin kylät Luokka:Quinto
Piotta

Piotta on kylä Etelä-Sveitsin italiankielisessä Ticinon kantonissa Quinton kunnassa. Kylä sijaitsee noin tuhannen metrin korkeudessa Ticinojoen varrella Leventinan laaksossa (). Piotta on tunnettu jääkiekkojoukkueestaan HC Ambri- Piottasta. Ambri on toinen Quinton päätaajamista. Piottassa on rautatieyhtiö- SBB:n Ritomin 44 megawatin vesivoimalaitos. Piottasta johtaa patojärvelle (, ) kiskoköysirata. == Lähteet == * ===Viitteet=== == Aiheesta muualla == Luokka:Sveitsin kylät Luokka:Quinto